b"\n_START_ARTICLE_\nGust picant\n_START_PARAGRAPH_\nLa coentor, co\xc3\xafssor, picantor o gust picant \xc3\xa9s una sensaci\xc3\xb3 de cremor aguda captada pel sentit del gust, a la llengua, en contacte amb certes subst\xc3\xa0ncies, com la capsaicina (compost actiu del pebrot picant), la piperina (al pebre negre), la mirosinasa a la mostassa, l'allicina (a l'all i la ceba), la sinigrina i la gluconasturtiina en el rave rustic\xc3\xa0 i en el wasabi. Aquestes subst\xc3\xa0ncies activen la sensaci\xc3\xb3 d'aciditat i de calor en el canal i\xc3\xb2nic sobre els nociceptors, que s\xc3\xb3n els receptors del dolor._NEWLINE_L'escala que mesura el nivell de picantor dels pebrots es diu escala Scoville i la dels alls i les cebes escala piruv\xc3\xa0tica."